《挽兰溪郭政浩处士夫妇》
明代·黄仲昭

骑鹤相随蓬岛去，茫茫云海碧连空。遗编剩积经年蠹，清夜谁丸旧日熊。

黄菊东篱悲暮雨，青蘋南涧怨春风。百年世事浑成梦，赢得穹碑夕照中。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。